
LIETUVOS RESPUBLIKOS VYRIAUSYBĖ

NUTARIMAS
DĖL LIETUVOS RESPUBLIKOS VYRIAUSYBĖS 2015 M. VASARIO  11 D.
NUTARIMO NR. 161 „DĖL PRIVATIZAVIMO OBJEKTŲ SĄRAŠO PATVIRTINIMO“ PAKEITIMO IR VALSTYBEI NUOSAVYBĖS TEISE PRIKLAUSANČIŲ AKCIJŲ PERDAVIMO

2018 m. birželio 6 d. Nr. 554
Vilnius


Vadovaudamasi Lietuvos Respublikos valstybei ir savivaldybėms priklausančių akcijų privatizavimo įstatymo 10 straipsnio 2 ir 10 dalimis ir atsižvelgdama į Lietuvos Respublikos Vyriausybės 2001 m. sausio 5 d. nutarimą Nr. 16 „Dėl Valstybės turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“,  Lietuvos Respublikos Vyriausybė      n u t a r i a:
1. Pakeisti Privatizavimo objektų sąrašą, patvirtintą Lietuvos Respublikos Vyriausybės 2015 m. vasario 11 d. nutarimu Nr. 161 „Dėl Privatizavimo objektų sąrašo patvirtinimo“, ir išdėstyti jį nauja redakcija (pridedama).
2. Perduoti Lietuvos Respublikos finansų ministerijai valstybei nuosavybės teise priklausančias ir šiuo metu valstybės įmonės Turto banko patikėjimo teise valdomas akcinės bendrovės Giraitės ginkluotės gamyklos (kodas – 110080729, buveinės adresas – Topolių g. 8, Giraitės k., Kauno r.) 215 352 (du šimtus penkiolika tūkstančių tris šimtus penkiasdešimt dvi) paprastąsias vardines nematerialiąsias akcijas, kurių kiekvienos nominalioji vertė – 28,96 euro (dvidešimt aštuoni eurai ir devyniasdešimt šeši euro centai) ir kurios suteikia 100 procentų balsų akcinės bendrovės Giraitės ginkluotės gamyklos visuotiniame akcininkų susirinkime, patikėjimo teise valdyti, naudoti ir jomis disponuoti.
3. Perduoti Lietuvos Respublikos finansų ministerijai valstybei nuosavybės teise priklausančias ir šiuo metu valstybės įmonės Turto banko patikėjimo teise valdomas uždarosios akcinės bendrovės „GEOTERMA“ (kodas – 123540818, buveinės adresas – Lypkių g. 17, Klaipėda) 1 631 103 (vieną milijoną šešis šimtus trisdešimt vieną tūkstantį vieną šimtą tris) paprastąsias vardines nematerialiąsias akcijas, kurių kiekvienos nominalioji vertė – 2,90 euro (du eurai ir devyniasdešimt euro centų) ir kurios suteikia 76,56 procento balsų uždarosios akcinės bendrovės „GEOTERMA“ visuotiniame akcininkų susirinkime, patikėjimo teise valdyti, naudoti ir jomis disponuoti.



Ministras Pirmininkas 			                 Saulius Skvernelis


Teisingumo ministras,
pavaduojantis ūkio ministrą	               Elvinas Jankevičius

